[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.11.2008

COM(2008) 785 végleges

2007/0187 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a mértékegységekre vonatkozó tagállami jogszabályok közelítéséről szóló 80/181/EGK tanácsi irányelvet módosító európai parlamenti és tanácsi irányelvjavaslat elfogadásáról szóló közös álláspontjáról

2007/0187 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a mértékegységekre vonatkozó tagállami jogszabályok közelítéséről szóló 80/181/EGK tanácsi irányelvet módosító európai parlamenti és tanácsi irányelvjavaslat elfogadásáról szóló közös álláspontjáról

(EGT-vonatkozású szöveg)

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2007) 510 – 2007/0187(COD) dokumentum): | 2007. szeptember 10. |

Az Európai Gazdasági és Szociális Bizottság véleményének időpontja: | 2007. december 12. |

Az Európai Parlament (első olvasatban elfogadott) véleményének időpontja: | 2007. november 29. |

A módosított javaslat továbbításának időpontja: | N.A. |

A politikai megállapodás időpontja (Mezőgazdasági Tanács, A pont) | 2008.07.15. |

A közös álláspont elfogadásának időpontja (Tanács, ): | 2008. 11. 18. |

2. A BIZOTTSÁG JAVASLATÁNAK CÉLJA

Az 1875. május 20-án Párizsban aláírt Nemzetközi Méteregyezmény által létrehozott szerv, az Általános Súly- és Mértékügyi Konferencia által elfogadott „Nemzetközi Mértékegységrendszerrel (SI)” összhangban az Európai Unión belül a 80/181/EGK irányelv hangolta össze a mennyiségek kifejezésére szolgáló törvényes mértékegységeket.

A nemzetközi szabványokkal összhangban lévő mértékegységek révén – az EK Szerződés 95. cikke alapján – az irányelv közös megközelítést biztosít a belső piaci kereskedelem akadályainak felszámolásával.

A 80/181/EGK irányelv javasolt módosítása a jelenlegi gyakorlat folytatását kísérli meg az alábbiak révén:

- A kiegészítő jelzések határozatlan ideig történő engedélyezése. Ez biztosítani fogja a jelenlegi gyakorlat folyamatos alkalmazását és lehetővé teszi a nem metrikus mértékegységekkel szembeni további rugalmasságot abban az esetben, amikor nincsenek metrikus mértékegységek, pl. bináris mértékegységek a számítástechnikában (bit, byte).

- Az Általános Súly és Mértékügyi Értekezleten elfogadott, a katalitikus aktivitás (a „katal”) új SI mértékegységének felvétele.

- A korlátozott mentességek fenntartásának lehetővé tétele az Egyesült Királyság és Írország számára a „pint”, a „mile”, továbbá a „troy ounce” mértékegységek vonatkozásában, tekintettel arra, hogy az említett mentességek nincsenek hatással a határon átnyúló kereskedelemre és a szubszidiaritás elvére; a már nem használatos „acre” ingatlan-nyilvántartási célú használatára vonatkozó mentesség egyidejű megszüntetésével.

- Az irányelv hatályának egyértelművé tétele, azzal a céllal, hogy összhangban kerüljön a hatályos Szerződésekkel oly módon, hogy már nem említ egyetlen konkrét területet sem, amelyre az irányelv vonatkozik.

3. ÉSZREVÉTELEK A KÖZÖS ÁLLÁSPONTHOZ

3.1 Általános megjegyzések a közös álláspontról

A Tanács támogatta a Bizottság javaslatát azzal a feltétellel, hogy a mértékegységekre vonatkozó nemzetközi szabványok fejlődését tükröző számos technikai változást felvesznek, beépítenek egy jelentéstételről szóló záradékot, és amennyiben szükséges, 10 év eltelte utáni felülvizsgálatot végeznek.

3.2 A módosított javaslatba teljes egészében, részben vagy elvben felvett és a közös álláspontba teljes egészében, részben vagy elvben beillesztett európai parlamenti módosítások

Nem voltak módosítások az Európai Parlament részéről.

3.3 A módosított javaslatba fel nem vett és a közös álláspontba be nem illesztett európai parlamenti módosítások

Nem voltak módosítások az Európai Parlament részéről.

3.4 Az eredeti javaslathoz kapcsolódó módosítások, melyeket a Bizottság a módosított javaslatba felvett és melyeket a közös álláspontba beillesztettek

Nem volt módosított javaslat.

3.5 A Tanács közös álláspontjában bevezetett egyéb változtatások az eredeti javaslathoz képest

Az eredeti javaslathoz képest az alábbi pontokat vezették be a közös álláspontba. Ezek főleg technikai természetűek.

A (3) preambulumbekezdésből a „a tartósan” kifejezést el kell hagyni.

A (4) preambulumbekezdésben a „teszik szó helyébe a „tennék” lép és a preambulumbekezdésszámozása (6) preambulumbekezdésre változik.

Az (5), (6) és (7) preambulumbekezdések számozása (8), (10) és (12)-re változik.

ben A „radián” és „szteradián” fogalommeghatározások kiigazítása és az 1. cikk (45) bekezdése e) pontjába történő bevezetése céljából a szöveg a (7) preambulumbekezdéssel és az 1. cikk (5) bekezdés b), c) és d) pontjával egészül ki, a kiegészítő jelölések nemzetközi SI mértékegységrendszerből való törlésének figyelembe vétele érdekében, az 1995-ben elfogadott nemzetközi szabvánnyal összhangban.

A 2007-ben elfogadott nemzetközi szabvánnyal összhangban a Kelvin meghatározásának aktualizálása céljából a szöveg az (9) preambulumbekezdéssel és az 1. cikk (5) bekezdésének a) pontjával egészül ki.

A szöveget a (11) preambulumbekezdéssel ki kell egészíteni, és a 2. cikk (1) bekezdésében a„valamint e rendelkezések és az irányelv közötti megfelelést bemutató táblázatot” szavakat el kell hagyni, ezzel hatályon kívül helyezve a tagállamok megfelelőségi táblázat benyújtására vonatkozó kötelezettségét. Ez a változtatás egy bizottsági nyilatkozattól függ, lásd a lenti 5. pontot.

A szöveg kiegészül az SI mértékegységrendszer előmozdításának jelentőségét hangsúlyozó (4) preambulumbekezdéssel, illetve az (5) preambulumbekezdéssel, amely az Unió ahhoz fűződő érdekét jelzi, hogy a harmadik országok piacai megnyíljanak a kizárólag SI mértékegység szerint jelölt termékek előtt. Mindkét preambulumbekezdés indokolttá teszi, hogy az 1. cikk a (4) bekezdéssel egészüljön ki, amely a jelentéstételi záradékról és, amennyiben szükséges, a Bizottság által legkésőbb 2019-ig alkalmazandó felülvizsgálatról szól. 1. cikk (4) bekezdését.

Az 1. cikk (4) bekezdése a), b) és c) pont számozása 1. cikk (5) bekezdés e), f) és g) pontra változik.

Az 1. cikk (4) bekezdés a) pontja (az új számozás szerinti 1. cikk (5) bekezdés e) pontja) alá kerül a melléklet teljes egésze, az I. fejezet 1.2.2. és 1.2.3. pontja az alábbi csekély változtatásokkal:

- Az 1.2.2. pont címe „Származtatott SI-egységek”-ről „A származtatott egységekre vonatkozó általános szabály”-ra változik.

Az 1.2.3. pontban szereplő táblázatba két új első sort kell beilleszteni a „radián” és „szteradián” számára (lásd a (7) bekezdéssel való kiegészítésre vonatkozó fenti pontot) valamint a táblázat végére az eredetileg javasolt „katal”sort.

4. KÖVETKEZTETÉS

A Bizottság támogatja a közös álláspontot.

5. A BIZOTTSÁG NYILATKOZATA

A tagállamok által benyújtandó megfelelőségi táblázatok vonatkozásában a Bizottság az alábbi nyilatkozatot tette a COREPER felé 2007. december 12-én:

A Bizottság nyilatkozata a (6a) preambulumbekezdésre és a 2. cikk (1) bekezdésére vonatkozóan

„A Bizottság emlékeztet álláspontjára, miszerint a tagállami átültető intézkedések és az irányelv közötti kapcsolatot bemutató megfelelési táblázatok tagállamok általi létrehozása az uniós polgárok, a jobb szabályozás és az átláthatóság érdekét szolgálja, valamint megkönnyíti annak ellenőrzését, hogy a tagállami szabályok megfelelnek-e a közösségi rendelkezéseknek.

Ebben a helyzetben a Bizottság nem áll a Tanácson belüli megállapodás útjába, hogy sikeresen lezárulhasson ezen ügyben az intézményközi eljárás. A Bizottság azonban elvárja, hogy az intézmények együttesen gondolják át ezt a horizontális kérdést.”